CELEX: 32010D0692
Language: el
Date: 2010-11-15 00:00:00
Title: 2010/692/ΕΕ: Απόφαση της Επιτροπής, της 15ης Νοεμβρίου 2010 , για την αναγνώριση του πλήρως λειτουργικού χαρακτήρα της λεττονικής βάσης δεδομένων για τα βοοειδή [κοινοποιηθείσα υπό τον αριθμό Ε(2010) 7782]

17.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 299/45
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Νοεμβρίου 2010
   για την αναγνώριση του πλήρως λειτουργικού χαρακτήρα της λεττονικής βάσης δεδομένων για τα βοοειδή
   [κοινοποιηθείσα υπό τον αριθμό Ε(2010) 7782]
   (Το κείμενο στη λεττονική γλώσσα είναι το μόνο αυθεντικό)
   (2010/692/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου (1), και ιδίως το άρθρο 10 στοιχείο β),
   Εκτιμώντας τα ακόλουθα:
   
               (1)
            
            
               Στο άρθρο 6 παράγραφος 3 του κανονισμού (ΕΚ) αριθ. 1760/2000 («ο κανονισμός») προβλέπεται ότι τα κράτη μέλη που διαθέτουν ηλεκτρονική βάση δεδομένων η οποία, κατά την κρίση της Επιτροπής, είναι σε πλήρη λειτουργία μπορούν να καθορίσουν ότι διαβατήριο εκδίδεται μόνον για τα ζώα που προορίζονται για το ενδοενωσιακό εμπόριο και ότι αυτά τα ζώα συνοδεύονται από το διαβατήριό τους μόνον κατά τη μετακίνησή τους από το έδαφος του συγκεκριμένου κράτους μέλους προς το έδαφος άλλου κράτους μέλους.
            
         
               (2)
            
            
               Η Λεττονία υπέβαλε αίτηση στην Επιτροπή με την οποία ζητά να αναγνωρισθεί ο πλήρως λειτουργικός χαρακτήρας της βάσης δεδομένων που εντάσσεται στο λεττονικό σύστημα εξακρίβωσης της ταυτότητας και καταγραφής των βοοειδών, σύμφωνα με τον κανονισμό. Οι λετονικές αρχές υπέβαλαν επίσης στην Επιτροπή τις κατάλληλες πληροφορίες για τη συμβατότητα της βάσης δεδομένων με τις διατάξεις του άρθρου 5 του κανονισμού.
            
         
               (3)
            
            
               Η Επιτροπή εξέτασε τις πληροφορίες που υπέβαλαν οι λεττονικές αρχές και μετά την επιθεώρηση έκρινε ότι η αίτηση είναι επαρκώς τεκμηριωμένη, εν αναμονή ορισμένων προσαρμογών τις οποίες δεσμεύτηκαν να ολοκληρώσουν οι λεττονικές αρχές μέχρι τις 30 Σεπτεμβρίου 2010.
            
         
               (4)
            
            
               Πριν από την 1η Οκτωβρίου 2010 οι λεττονικές αρχές επιβεβαίωσαν ότι εφαρμόστηκαν συμπληρωματικά μέτρα για να εξασφαλιστεί η τήρηση των προθεσμιών που ορίζονται στον κανονισμό για την κοινοποίηση συμβάντων, ότι ανιχνεύονται και παρακολουθούνται περιφερόμενα ζώα και ότι τα διαβατήρια που συνοδεύουν τα ζώα από άλλα κράτη μέλη παραδίδονται στην αρμόδια αρχή κατά την άφιξή τους.
            
         
               (5)
            
            
               Λαμβάνοντας υπόψη τα παραπάνω, είναι σκόπιμο να αναγνωριστεί ο πλήρως λειτουργικός χαρακτήρας της λεττονικής βάσης δεδομένων για τα βοοειδή από την 1η Οκτωβρίου 2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η λεττονική βάση δεδομένων για τα βοοειδή αναγνωρίζεται ως πλήρως λειτουργική από την 1η Οκτωβρίου 2010.
   Άρθρο 2
   Η παρούσα απόφαση απευθύνεται στη Δημοκρατία της Λεττονίας.
   
      Βρυξέλλες, 15 Νοεμβρίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 204 της 11.8.2000, σ. 1.